BASES REGULADORAS CONCESIÓN SUBVENCIÓNS PARA GASTOS CORRENTES AOS CENTROS CULTURAIS PARROQUIAIS, ANO 2015
ADMINISTRACIÓN LOCAL — Municipal — Redondela (Subvencións, 24/11/2015)

Por Resolución desta Alcaldía de data 11/11/2015, prestouse aprobación ás seguintes Estas bases teñen por obxecto establecer os criterios e o procedemento para a concesión das subvencións da Concellería de Participación Cidadá para o ano 2015 de acordo cos principios de publicidade, transparencia, obxetividade, igualdade e non discriminación. Búscase de acordo co establecido no artigo 9 da Constitución Española facilitar a participación de toda a cidadanía na vida política, económica, cultural e social para o que resulta imprescindible que os Concellos, como administracións máis cercanas, axuden a manter os seus lugares de reunión nas parroquiais. A administración local é coñecedora de que, neste momento de crise económica, o mantemento destes lugares, coñecidos como centros culturais parroquiais, resulta moi difícil debido ao incremento do prezo das enerxías (luz, combustible, etc). Con esta liña de axudas a Concellería de Participación Cidadá quere contribuír a axudar aos Centros Culturais Parroquiais no mantemento dos seus gastos correntes. Serán gastos correntes subvencionables os seguintes: Admitaránse para esta convocatoria os recibos que teñan sido pagados polo Centro Cultural no periodo comprendido entre o 1-1-2015 ate a data de presentación da xustificación establecida na base duodécima. O crédito global que se dispón para o outorgamento das subvencións a conceder será de 39.000 euros con cargo á partida 9241A48901 do orzamento vixente para o ano 2015. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total do gasto polos conceptos subvencionados. Se así fóra, este feito daría lugar a unha modificación da resolución da concesión. Así mesmo, toda alteración das condicións para a concesión da subvencións poderá dar lugar, no seu caso, á modificación do acordo de concesión. Declárase a compatibilidade con outras subvencións, axudas, ingresos ou recursos para a mesma finalidade, procedentes de calquera Administración ou ente público ou privado, nacional, da Unión Europea ou de organismos internacionais, salvo as concedidas polo concello. Terán a consideración de entidade beneficiaria das subvencións os Centros Culturais Parroquiais que estean dentro do termo municipal de Redondela e teñan programadas actividades de carácter permanente. Poderán solicitar as subvencións reguladas na presente convocatoria os Centros Culturais das parroquias do término municipal de Redondela, que se atopen constituídos en forma e debidamente legalizados no momento en que finalice o prazo de presentación de solicitudes e que reúnan os seguintes requisitos: 1.—Ser unha entidade sen ánimo de lucro 2.—Os Centros Culturais Parroquiais deberán estar inscritos no rexistro municipal de asociacións do Concello de Redondela 3.—Desenvolver actividades de xeito permanente durante o ano 4.—Ter debidamente xustificadas as subvencións concedidas en anteriores convocatorias, ou ben ter solicitada unha prórroga debidamente xustificada e aprobada, ou ben ter presentado unha renuncia por escrito En ningún caso poderán ser beneficiarias das subvencións reguladas nestas bases os Centros en quen se dea algunha das circunstancias que recolle o artigo 10 da Lei 9/2007, de 13 de xuño, de subvencións de Galicia. Os Centros Culturais Parroquiais interesados en acollerse aos beneficios destas Bases presentarán as solicitudes no Rexistro de Entrada do Concello de Redondela dirixidas ao Alcalde, ou a través de calquera das formas sinaladas no artigo 38.4 da Lei 30/92, de 26 de novembro, de Réxime xurídico das administracións públicas e procedemento administrativo común, no modelo normalizado que se facilitará no propio Rexistro, sen prexuizo de poder obtelo por outros medios que utilice o Concello para polo a disposición dos beneficiarios como pode ser a páxina web municipal. Ás solicitudes virán inexcusablemente acompañadas da documentación indicada no propio modelo normalizado de solicitude. Xunto cos modelos normalizados, as entidades solicitantes achegarán os xustificantes do gasto por un importe ata 3.000 € de acordo co especificado no artigo doce destas bases. Se as entidades non reuniran os requisitos esixidos nestas bases e no resto da normativa de aplicación, requiriráselle para que subsane as deficiencias en dez días, con indicación expresa de se non o fixese, teráselle por desistido na súa solicitude despois da correspondente Resolución, de acordo co disposto no artigo 71 da Lei 30/92, de 26 de novembro, de Réxime xurídico das administracións públicas e do procedemento administrativo común. Estas Bases publicaranse na páxina web do Concello de Redondela e no Boletín Oficial da Provincia. O prazo de solicitude será de quince días naturais contados a partir do día seguinte ó da súa publicación no Boletín Oficial da Provincia. O procedemento de outorgamento destas subvencións consistirá en dividir o importe do crédito global (39.000 euros) entre as entidades solicitantes que reúnan os requisitos establecidos na base cuarta. A instrucción do procedemento corresponderalle ao funcionario Don Isidro Alejandro Christian Santiago Lutu Lasauca ou a/o funcionaria/o que designe a Alcaldía, (órgano instructor) quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales formulará a proposta de resolución. Tamén será a/o encargada/o de requirir ás entidades solicitantes a subsanación de deficiencias. Inmediatamente despois de rematar o prazo de presentación de solicitudes emitirase un certificado no que se indicará as solicitudes recibidas. Avaliadas as solicitudes polo instrutor segundo os criterios, formas e prioridades establecidas nestas bases elevarase a unha comisión de valoración integrado polo Concelleiro de Participación Cidadá que actuará de presidente, o concelleiro Don Jesús Crepso López e a concelleira Teresa París Blanco, Dona Rosa Carrera González e o funcionario instructor, que actuará como Secretaria/o con voz pero sen voto. No caso de ser necesarios suplntes, designaranse por Resolución de Alcaldía. Vista tamén a documentación xustificativa presentada, o órgano instrutor procederá á valoración de se, coa xustificación presentada por cada beneficiario, se cumpre coa finalidade básica da subvención. A resultas da acta da comisión, se formulará proposta de resolución provisional debidamente motivada. No caso de que na valoración a comisión ou a instrutora utilizaran datos diferentes dos aportados polas entidades abrirase un prazo de dez días para todas/os as/os interesadas/os poideran presentar as alegacións que estimaran oportunas. Tras examinar as alegacións presentadas, de ser o caso, o instrutor formulará proposta de resolución definitiva. De non presentarse alegacións, ou no caso de que este trámite non fose necesario con arranxo a esta base, a proposta de resolución provisional terá o carácter de definitiva, debendo expresar os solicitantes para os que se propón a concesión de subvencións e a súa contía, especificando a súa avaliación e os criterios de valoración seguidos para efectuala. Xunto coa proposta, o instrutoro emitirá un informe no que se estableza que da información que consta no seu poder despréndese que as entidades beneficiarias cumpren con todos os requisitos establecidos nestas bases para acceder ás subvencións. Posteriormente, á proposta pasará á Intervención Municipal para que realice a súa fiscalización de acordo co Real Decreto Lexislativo 20/2004, de 5 de marzo, polo que se aproba o Texto refundido da Lei reguladora das facendas locais. A partir da proposta e tras o informe da Intervención Municipal, a Alcaldía concederá as subvencións mediante Resolución na que se especifique a relación de entidades ás que se lles concede a axuda e a desestimación das restantes solicitudes. Asemade, fará mención expresa a que se produciu a comprobación da realización da actividade e o cumprimento da xustificación e nese caso, resolvendo que se lle recoñeza a obriga e que se efectúe o correspondente pago. Á súa vez, aquelas entidades beneficiarias ás que se lle outorgara unha contía que superase os 3.000 euros deberán achegar certificados actualizados de atoparse ao corrente das súas obrigas tributarias e fronte á Seguridade Social. O resto de entidades beneficiarias presentará unha declaración responsable de acordo co establecido no artigo 24.4 do Real Decreto 887/2006, do 21 de xullo, polo que se aproba o regulamento da Lei 38/2003, de 17 de novembro, xeral de subvencións. Contra este acordo, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ao da súa notificación de acordo co establecido no artigo 116.1 da Lei 30/92, de 26 de novembro, de réxime xurídico das Administracións públicas e procedemento administrativo común, ou ben directamente recurso contencioso-administrativo ante o Xulgado do Contencioso–Administrativo de Vigo dentro do prazo de dous meses contados dende o día seguinte ao da súa notificación, conforme aos artigos 8.1 e 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este resolverase e notificarase no prazo dun mes segundo establece o artigo 117.2 da citada Lei 30/92, de 26 de novembro, de Réxime xurídico das administracións públicas e procedemento adminitrativo común, entendéndose desestimado o recurso de reposición polo transcurso do mencionado prazo sen resolución expresa notificada, de acordo co artigo 43.2 da Lei 30/92, podendo entón as entidadades interesadas interpoñer recurso contencioso-administrativo dentro do prazo de tres meses contados dende o día seguinte a aquel en que se deba entender presuntamente desestimado o recurso de resposición interposto, de acordo co artigo 46.1 e 4 da Lei 29/98. O acordo de concesión non terá obrigatoriamente que distribuír a totalidade do crédito. O prazo máximo para resolver será de tres meses contados a partir da finalización do prazo para a solicitude das subvencións. Transcorrido o devandito prazo, as entidades solicitantes ás que non se lles notifique resolución expresa, entenderán que a súa solicitude foi denegada. O outorgamento das subvencións notificarase aos interesados de acordo co establecido nos artigos 58 e 59 da Lei 30/92, de 26 de novembro, de Réxime xurídico das administracións públicas e do procedemento administrativo común. Se no prazo de dez días a entidade beneficiaria non manifestara o contrario, entenderase que acepta a subvención quedando suxeito ás obrigas derivadas da normativa sobre axudas e subvencións a entidades sen fines de lucro. As entidade beneficiarias das subvencións terán que atenerse ás seguintes obrigas: 1.—Cumprir co seu obxectivo de ser un vehículo de participación da cidadanía na vida política, económica, cultural ou social, nas distintas parroquias de Redondela.2.—Ter programadas, con carácter permanente, actividades que procuren a devandita participación cidadá. 3.—Someterse ás actuacións de comprobación e control financiero que poidan realizar os órganos de control competentes, achegando canta información lle sexa requerida no exercicio das actuacións anteriores.4.—Comunicar ao Concello de Redondela a obtención doutras subvencións, axudas, ingresos ou recursos para a mesma finalidade. Esta comunicación deberá efectuarse tan pronto como se coñeza.5.—Acreditar que se atopa ao corrente no cumprimento das súas obrigas tributarias e fronte á Seguridade Social.6.—Facer constar naquelas actuacións que así o permitan, que conta coa subvención do Concello de Redondela. Na publicidade impresa deberá constar o escudo e o nome do Concello de Redondela como entidade colaboradora.7.—Proceder ao reintegro dos fondos percibidos nos supostos contemplados no artigo 38 da Lei 9/2007, de 13 de xuño, de Subvencións de Galicia.8.—Desenvolver a súa actividade principal no término municipal de Redondela.9.—As persoas xurídicas deberán estar validamente constituidas e rexistradas. Se a entidade beneficiaria fose debedora con motivo dunha débeda vencida, líquida e esixible, a Alcaldía, poderá acordar a compensación. Asemade, non será posible efectuar ningún pagamento por concesións de subvencións cando transcorrera o período de tempo para xustificar a aplicación de fondos sen que se cumprira este requisito. O Concello de Redondela poderá en calquera momento do procedemento do expediente adminitrativo da subvención solicitar maior información ou verificar calquera aspecto relacionado coa solicitude subvencionada. A xustificación, que será obrigatoria para o libramento dos fondos por parte do Concello, suporá a acreditación do cumprimento do obxecto da subvención concedida. Coa xustificación deberase acompañar o importe do resto dos fondos que financien a actividade subvencionada, así como a súa procedencia. A xustificación será baixo a responsabilidade do declarante. Con carácter xeral, a xustificación realizarase mediante facturas orixinais ou compulsadas directamente relacionadas co obxecto da subvención, e no seu caso, correspondentes ao período para o que esta foi concedida. No caso de que a entidade beneficiaria xustifique a subvención mediante facturas compulsadas, deberá presentar as facturas orixinais para que conste nelas carimbo do Concello no que se indique que estas foron utilizadas para xustificar unha subvención do Concello. As facturas deberán conter os seguintes datos: 1.—Emisión da persoa ou entidade beneficiaria con especificación do seu NIF ou CIF e enderezo fiscal.2.—Identificación completa do proveedor, especificando a súa denominación, NIF ou CIF e enderezo fiscal.3.—Número de factura.4.—Lugar e data da emisión da factura.5.—Descrición suficiente da subministración realizada reflectindo as unidades obxecto da subministración, cantidade e prezos unitarios de cada unha delas, contraprestación total, tipo tributario e cota do IVE.6.—Período que corresponda.7.—Carimbo ou lenda de “cobrado”, “pagado”, “recibín” ou similar. Só serán gastos subvencionables os que respondan de xeito indubidable a algún dos conceptos subvencionados e se realicen no prazo establecido e que ademais estean efectivamente pagados con anterioridade á xustificación da subvención. Os documentos xustificativos correspondenrán aos gastos obxecto de subvención recollidos no apartado segundo destas bases e que estean pagados no ano 2015. En ningún caso se admitirán como xustificantes de gastos as cantidades satisfeitas ao Concello de Redondela polo uso das instalacións nin como de calquera tributo ou prezo público satisfeito ao Concello. Tampouco serán gastos xustificables os gastos de inversión, os intereses debedores de contas bancarias, os intereses, recargos e sancións administrativas e os gastos de procedementos xudiciais. Se as axudas doutras Administracións Públicas son superiores ás previstas ou declaradas polo beneficiario no momento da solicitude e fan que superen, xunto coa subvención destas bases, a contía total de gastos o importe da subvención verase reducida na cantidade que corresponda para que o gasto non sexa inferior ás axudas. No caso de que a entidade beneficiaria non xustifique a totalidade do gasto da subvención concedida realizarase o libramento dos fondos polo importe xustificado, sempre e cando se cumpran co resto dos requisitos destas Bases. Décimo terceira. Publicidade do procedemento da concesión da subvención das bases Procederase á publicación no Boletín Oficial da Provincia, na páxina web do Concello de Redondela e no Taboleiro de Anuncios do Concello. Asemade cando algunha das subvencións concedidas a un beneficiario sexa superior a 3.000 euros procederase á publicación no Diario Oficial de Galicia dun estracto do acordo de concesión das subvencións indicando os lugares onde se atopa exposto o seu contido íntegro. En todo caso, o acordo de concesión será exposto polo prazo de 30 días no Tabloeiro de Anuncios do Concello onde se recollerá a convocatoria, o crédito orzamentario, os beneficiarios, a cantidade concedida e a finalidade ou finalidades da subvención. Procederá o reintegro da total ou parcial das cantidades percibidas e a esixencia do correspondente xuro de demora dende o momento do pagamento da subvención ata que se acorde a procedencia do reintegro de acordo co establecido nos artigos 32 e seguintes da Lei 9/2007, de 13 de xuño, de subvencións de Galicia. As cantidades a reintegrar terán carácter de dereito público. O Concello de Redondela a través da Intervención Municipal poderá realizar as comprobacións que estime oportunas respecto das actividades subvencionadas e terá acceso a toda a súa documentación xustificativa. Asemade será de aplicación o Título III da Lei 9/2007, de 13 de xuño, de subvencións de Galicia. Estas Bases quedan en materia de infraccións e sancións ao disposto no Título IV da Lei 9/2007, de 13 de xuño, de subvencións de Galicia. Estas Bases e as subvencións que se concedan de acordo con ellas efecturaranse de conformidade coa normativa aplicable seguinte: 1.—Lei 9/2007, de 13 de xuño, de subvencións de Galicia.2.—Lei 38/2003, de 17 de novembro, Xeral de Subvencións.3.—Lei 7/1985, de 2 de abirl, Reguladora das Bases de Réxime Local.4.—Lei 5/1997, de 22 de xullo, da Administración Local de Galicia.5.—Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais.6.—Real Decreto 887/2006, de 21 de xullo, polo que se aproba o regulamento da Lei 38/2003, de 17 de novembro, Xeral de Subvencións.7.—Ordenanza Xeral de Subvencións do Concello de Redondela.8.—As Bases de execución do Orzamento do Concello de Redondela 9.—Demais normativa aplicable. Redondela, 11 de novembro de 2015.—O Alcalde, Javier Bas Corugeira.